Matt Ryan (amerikkalaisen jalkapallon pelaaja)

Matthew Thomas ”Matt” Ryan (s. 17. toukokuuta 1985 Exton, Pennsylvania) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi urallaan 14 kautta NFL-liigassa vuosina 2008–2023. Valtaosan urastaan hän edusti Atlanta Falconsia.

Ryan oli NFL:n arvokkain pelaaja (MVP) vuonna 2016. Samalla kaudella hän johdatti joukkueensa Super Bowliin, jonka Atlanta kävisi jatkoajalla New England Patriotsille 34–28. Ryan on valittu neljästi NFL:n tähdistöotteluun Pro Bowliin, kausilla 2010, 2012, 2014 ja 2016.

NFL-ura
Atlanta Falcons varasi Boston Collegessa yliopistojalkapalloa pelanneen Ryanin vuoden 2008 NFL:n varaustilaisuudessa, koko tilaisuuden kolmantena pelaajana. Hän on ollut tulokaskautensa alusta lähtien Falconsin aloittava pelinrakentaja, päihittäen harjoituskaudella edellisen aloittajan Chris Redmanin taistelussa ykköspelinrakentajan paikasta. Ryan heitti uransa ensimmäisen ammattilaisottelun ensimmäisellä heitollaan 62 jaardin touchdownin laitahyökkääjä Michael Jenkinsille.

Ryan teki Falconsin kanssa heinäkuussa 2013 viisivuotisen, yli 100 miljoonan dollarin arvoisen jatkosopimuksen.

Kauden 2021 jälkeen Atlanta myi Ryanin Indianapolis Coltsiin vaihdossa varausvuoroon. Colts oli juuri luopunut omasta pelinrakentajastaan Carson Wentzistä. Ryan pelasi yhden kauden Indianapoliksessa. Huhtikuussa 2023 hän teki yhden päivän mittaisen sopimuksen Atlanta Falconsin kanssa, lopettaaksen uransa Atlantan pelaajana.

Lähteet

 Aiheesta muualla 

Luokka:Yhdysvaltalaiset amerikkalaisen jalkapallon pelaajat
Luokka:Vuonna 1985 syntyneet
Luokka:Elävät henkilöt